1982L0475 — DA — 01.07.1998 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS DIREKTIV

af 23. juni 1982

om fastsættelse af de ►M2 fodermidlerkategorier ◄ , der kan anvendes i forbindelse med mærkning af foderblandinger til selskabsdyr

(82/475/EØF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 79/373/EØF af 2. april 1979 om handel med foderblandinger ( 1 ), senest ændret ved Kommissionens direktiv 80/695/EØF ( 2 ), særlig artikel 10, litra b), og ud fra følgende betragtninger: ud fra følgende betragtninger: Ved bestemmelserne i ovennævnte direktiv er det fastsat, at medlemsstaterne kan foreskrive eller tillade, at der anføres oplysning om de til fremstillingen af foderblandinger anvendte råvarer; indtil der vedtages fællesskabsbestemmelser kan medlemsstaterne give tilladelse til, at oplysningen om råvarer erstattes af oplysning om kategorier indeholdende flere råvarer; de nationale bestemmelser i visse medlemsstater tillader opdeling af råvarerne i forskellige kategorier; det er derfor nødvendigt på dette område at fastsætte bestemmelser om ensartet mærkning med henblik på at lette samhandelen mellem medlemsstaterne; disse bestemmelser finder udelukkende anvendelse på foderblandinger bestemt for selskabsdyr; alle regler vedrørende mærkning af foderblandinger bør frem for alt tillade hensigtsmæssige oplysninger til brugeren af disse produkter; oplysningen om en kategori må kun gives, såfremt den eller de anvendte råvarer er omfattet af definitionen af denne kategori; analogt med de fastsatte bestemmelser vedrørende oplysninger om råvarer anføres på listen over kategorier alt efter de af medlemsstaterne fastsatte bestemmelser de enkelte kategorier enten med deres indhold eller i rækkefølge efter faldende vægt i foderblandingen; det er imidlertid ikke muligt at opstille kategorier, der dækker alle de råvarer, som indgår i sammensætningen af foderblandinger; producenten bør derfor desuden anføre de råvarer, der ikke indgår i nogen af de i bilaget definerede kategorier; de i dette direktiv fastsatte foranstaltninger er i overensstemmelse med udtalelse fra Den stående Foderstofkomité — UDSTEDT FØLGENDE DIREKTIV:

▼M1

Artikel 1

I tilfælde hvor ►M2 fodermidlernes ◄ artsbetegnelse kan erstattes af angivelse af den kategori, ►M2 fodermidleren ◄ tilhører, jf. artikel 5c, stk. 3, i direktiv 79/373/EØF, må der kun benyttes de i bilaget anførte kategorier på emballagen, beholderen eller etiketten til foderblandinger til selskabsdyr.

▼B

Artikel 2

Medlemsstaterne sætter senest den 1. januar 1985 de fornødne love eller administrative bestemmelser i kraft for at efterkomme dette direktiv. De underretter straks Kommissionen herom.

Artikel 3

Dette direktiv er rettet til medlemsstaterne.

BILAG

Liste over kategorier af ►M2 fodermidler ◄ , for hvilke kategoribetegnelsen træder i stedet for den specifikke betegnelse for en eller flere ►M2 fodermidler ◄



Kategoribetegnelse Definition 1.Kød og animalske biprodukter Alle køddele af slagtede, varmblodede landdyr, friske eller konserverede ved en passende behandling samt alle produkter og biprodukter fra bearbejdning af dyrekroppe eller dele af dyrekroppe af varmblodede landdyr. 2.Mælk og mejeriprodukter Alle mejeriprodukter, friske eller konserverede ved en passende behandling, samt biprodukter fra deres forarbejdning. 3.Æg og ægprodukter Alle ægprodukter, friske eller konserverede ved en passende behandling, samt biprodukter fra deres forarbejdning. 4.Olie og fedtstoffer Alle animalske og vegetabilske olier og fedtstoffer. 5.Gær Al gær, hvor gærcellerne er dræbt og tørret. 6.Fisk og fiskeprodukter Fisk og dele af fisk, friske eller konserverede ved en passende behandling, samt biprodukter fra deres forarbejdning. 7.Korn Alle kornarter og kornprodukter uanset deres præsentationsform samt produkter fremkommet ved forarbejdning af kornarternes stivelsesholdige kerner. 8.Grønsager Alle grønsager og bælgfrugter, friske eller konserverede ved en passende behandling. 9.Vegetabilske biprodukter Biprodukter fremkommet ved behandling af vegetabilske produkter, navnlig korn, grønsager, bælgfrugter og olieholdige frø. 10.Vegetabilsk proteinekstrakt Alle vegetabilske produkter, hvori proteinet er blevet koncentreret ved en passende behandling og eventuelt er blevet struktureret, således at råproteinindholdet udgør mindst 50 % i tørstoffet. 11.Mineralstoffer Alle uorganiske stoffer der kan indgå i foderstoffer. 12.Sukker Alle former for sukker. 13.Frugt Al slags frugt, frisk eller konserveret ved en passende behandling. 14.Nødder Alle kerner af stenfrugter og nødder. 15.Frø Alle slags frø, hele eller groft malet. 16.Alger Alle alger, friske eller konserverede ved en passende behandling. 17.Bløddyr og skaldyr Alle bløddyr, muslinger, skaldyr og krebs, friske eller konserverede ved en passende behandling, samt biprodukter fra deres forarbejdning. 18.Insekter Alle slags insekter på alle udviklingstrin. 19.Bagværk Alle former for bagværk, brød og kager samt dejvarer.

( 1 ) EFT nr. L 86 af 6. 4. 1979, s. 30.

( 2 ) EFT nr. L 188 af 22. 7. 1980, s. 23.